Mennyei Atyánk, akit a Biblia így nevez: Élet Barátja!

A gyermeket várókért könyörgünk hozzád:

fiatal házaspárokért, akiknek nagy vágya, hozzád kiáltó kérése a gyermek,

gyermekekért, akik hatalmas örömmel fogadnának egy testvért,

nagyszülőkért, akiknek az unokák bearanyoznák az életüket,

szülőkért, akik egy gyermek örökbefogadására készülnek.

Adj gyermekáldást a gyermeket váróknak!

Add, hogy a gyermekeket nyitott szívvel,

örömmel fogadják mindenütt a világon,

mint a Te remekműveidet,

mint az egyik legdrágább ajándékot, amit a Te kezedből kaphatunk.

Add, hogy mi is az élet barátai legyünk!

(Add, hogy a gyermekvárás ádventje

a gyermek megérkezésének karácsonyi öröméhez vezessen!)

Add, hogy minden gyermekben felismerjük a Te képmásodat!

Add, hogy biztos kézzel, nagy szeretettel vezessük őket,

a gyermekek pedig növekedjenek bölcsességben,

élő hitben és a szív jóságában, Amen.